Tauno Aints

Tauno Aints (sündinud 19. juunil 1975 Tartus) on eesti helilooja, popmuusik ja muusikapedagoog. Tauno Aints lõpetas 1993. aastal Miina Härma Gümnaasiumi ja 1998. aastal Viljandi Kultuurikolledži, kus õppis levimuusikat. Seejärel õppis Eesti Muusikaakadeemias, kus õppis professor Lepo Sumera ja Helena Tulve klassis kompositsiooni, ning lõpetas kooli cum laude 2004. aastal. 1995–1997 töötas ta Viljandi meeskoori Sakala kontsertmeistrina. Samal töökohal oli ta ka Eesti Muusikaakadeemia Kõrgemas Lavakunstikoolis 2000.–2001. aastal. 1999.–2004. aastal õpetas ta teoreetilisi aineid kooristuudio Ellerhein juures. Alates 2002. aastast töötab Tauno Aints muusikapedagoogina Tallinna Muusikakeskkoolis ja Georg Otsa nimelises Tallinna Muusikakoolis. Ta on Eesti Heliloojate Liidu liige alates aastast 2004. Tauno Aints on mänginud ansamblis Genialistid klahvpille 2002.–2007. aastal. Hooajal 2007/2008 oli Tauno Aints resideeriv helilooja Eesti Rahvusmeeskoori juures. Tauno Aints on loonud koori- ja lastelaule, teatri- ja filmimuusikat, orkestri- ja kammermuusikat. Tähtsamad teosed on "Aeg armastada", "Mowgli", "Helde puu". Tauno Aintsi muusikat on esitanud Eesti Riiklik Sümfooniaorkester, Tallinna Kammerorkester, Eesti Rahvusmeeskoor, Estonian Dream Big Band, Ansambel U:, flötist Tarmo Johannes, tšellist Aare Tammesalu jt. Tema muusika on kõlanud rahvusvahelisel uue muusika festivalil Nyyd, festivalil Eesti Muusika Päevad, Eesti Muusikaakadeemia Sügisfestivalil, festivalidel Time of Music (Soome, 2006), Jazzkaar ja Tudengijazz. Tauno Aints on tuntud ka arranžeerijana. 2006. aastal äratas ta tähelepanu Veljo Tormise ja hevibändi Metsatöll loomingu seadetega Eesti Rahvusmeeskoori ja Metsatöllu esituses festivalil Maailmaküla. Gustav Ernesaksa lastelaulu "Rongisõit" Aintsi seade mudilaskoorile ja sümfooniaorkestrile kõlas huvitavalt ja uudselt ning oli 2007. aastal X noorte laulupeo kavas. Lisaks on Aints teinud üle 150 seade erinevatele koosseisudele. Populaarsed on ka tema laulud lastesaatest "Buratino tegutseb jälle", nukuteatrilavastustest ja kontsertetendusest "Limpa". "Muusika gümnasistidele ja lindile" lasteansamblile ja fonogrammile (2000) "Troop" flöödile ja live-elektroonikale (2002) "1film" flöödile, klarnetile, viiulile, tšellole, klaverile, vibrafonile ja löökpillidele (2006) "Kergelt vaevatud" kitarrile ja kammerorkestrile (2005) "2film" sümfooniaorkestrile ja live-elektroonikale (2007) Kantaat "Aeg armastada" (L. Tungal) meeskoorile ja sümfooniaorkestrile (2007/2008) Kontsertiino klaverile, viiulile ja kammerorkestrile (2008) Lavastatud oratoorium "Loomiselugu" (A. Barkalaja) mees-, nais- ja segakoorile, ansamblile ja puhkpilliorkestrile (2009) Kontsertetendus "Rändavad laulud" (M. Kalmet) kammerorkestrile ja kahele näitlejale (2010) "Modigliani - neetud kunstnik" Toomas Eduri ballett Tauno Aintsi muusikale (2012) Ooper "Rehepapp" (2013) Kontsertetendus "Lauritsa lubadus" (2014) Muusikal "Karlsson katuselt" (2015) Lasteooper "Guugelmuugelpunktkomm" (2017) Ballett "Katariina I" Toomas Eduri ballett Tauno Aintsi muusikale (2018) 2005 – Eesti Muusika Päevade preemia ("Steps") 2007 – Riho Pätsi Koolimuusika Fondi stipendium 2008 – Eesti Muusika Päevade preemia ("2film") 2009 – Heino Elleri nimeline muusikapreemia 2005 ja 2008 – Eesti Autorite Ühingu määratud stipendium 2017 – Veljo Tormise stipendium "Arhiivikoopia". Originaali arhiivikoopia seisuga 17. märts 2017. Vaadatud 17. oktoobril 2011.{{netiviide}}: CS1 hooldus: arhiivikoopia kasutusel pealkirjana (link) http://www.emic.ee/helilooja/tauno-aints-est http://www.plo.ee/ee/products/2/show http://www.vanemuine.ee/repertuaar/rehepapp/